උපන් දින තිළිණයක් ලෙස එදින ඇය ඉතා කැමැත්තෙන් රඟපෑ, බලාපොරොත්තු අහස උසට නැංවූ ‘හෙරොයින්’ සිනමාපටය ද එදිනම තිරගත විය.එහෙත් කරීනාගේ ‘හෙරොයින්’ ඇයගේ ඥාති සොයුරා රන්බීර් කපූර් රඟපෑ ‘බර්ෆි’ තරමට ආදරයෙන් ප්‍රේක්ෂකයන් පිළිගෙන නැත.රන්බීර් ගොළු, බිහිරි චරිතයක් නිරූපණය කරන ‘බර්ෆි’ 2013 ඔස්කාර් සම්මාන උළෙලේදී හොඳම විදෙස් සිනමාපටය යන අංශය සඳහා ද තරග වදින්නට නියමිතය.‘හෙරොයින්’ යාන්තමට වියදම් වූ මුදල පියවා ගනිද්දී ‘බර්ෆි’ පිනුම් ගහන සාර්ථකත්වයක් ලබා ඇත.කරීනා ‘හෙරොයින්’ මාධ්‍ය සාකච්ඡාවලදී විවාහය ගැන මාධ්‍යවේදීන් අසන ප්‍රශ්නවලට පිළිතුරු නොදෙන්නීය.සිනමාපටය ගැන පමණක් අසන්න යැයි පවසන ඇය විවාහය ගැන පිළිතුරු දීම පවරා ඇත්තේ මව, බබීතාටය.